open-index/open-wikipedia-markdown huggingface dataset:
Amnesty Mediepräis

__NOTOC__

Den **** ass eng Auszeechnung déi zanter 2016 all Joer vun Amnesty International Luxembourg vergi gëtt. Mat der Auszeechnung wëll d'Organisatioun de Bäitrag vun de Lëtzebuerger Medien zu der ëffentlecher Debatt iwwer Mënscherechtsfroen unerkennen an d'Fachleit encouragéieren, Ongerechtegkeete weiderhin ze verurteelen.

De Laureat vum Mediepräis gëtt duerch e Concours bestëmmt. Iwwerdeems bei den dräi éischten Editioune just Aarbechten an d'Auswiel koumen, déi vum Auteur selwer agereecht gi waren, ass et zanter 2019 och fir de Grand public méiglech, Propositiounen ze maachen.

## Laureaten

## Jury

### 2016
...

### 2017
Fréderic Braun (Gewënner vum Amnesty Medienpräis 2016), Marianne Felici (Aktivistin vun Amnesty International), Mike Koedinger (Grënner vu Maison Moderne), Jean-Paul Lehners (Professer), Enrica Pianaro (Soziolog), François Ramaekers (Aktivist vun Amnesty International).

### 2018
...

### 2019
Armand Back (Gewënner vum Amnesty Medienpräis 2018), Ines Kurschat (Presidentin vum *Conseil de la presse*), Michèle Mergen (Enseignante a Member vum *Réseau d'éducation aux droits humains*), Alioune Toure (Vice-President vun der *Commission Consultative des Droits de l'Homme*), Raymond Weber (Verwaltungsrotsmember vum *Cercle de Coopération*).

## Kuckt och
Den Amnesty Mediepräis entsprécht dem däitsche Marler Medienpreis Menschenrechte dee vun *Amnesty International Däitschland* vergi gëtt.

## Um Spaweck

*Flüchtlinge in Luxemburg: Was klappt, was nicht? op wort.lu an als PDF aus dem Luxemburger Wort vum 17. Februar 2017 (gekuckt den 9. Dezember 2019)
*Das Ungleichgewicht am Tageblatt vum 20. Mee 2017, (gekuckt op pressreader.com den 9. Dezember 2019)
*Hoffentlich rettet uns Europa am Tageblatt vum 20. Juni 2016, (gekuckt op pressreader.com den 9. Dezember 2019)
*Police léist Camp mat iwwer 1.500 kurdesche Flüchtlingen op op rtl.lu den 23. Oktober 2018 (gekuckt den 9. Dezember 2019)
* Völkermord in Ruanda. Der Fußball war seine Rettung op reporter.lu den 13. Abrëll 2018 (gekuckt den 9. Dezember 2019)
* Informatioun iwwer den Documentaire Grand H(umanité) op grandh.net (gekuckt den 9. Dezember 2019)
* A vida de Claude aus dem Contacto, an Iwwersetzung op Franséisch op wort.lu (gekuckt den 9. Dezember 2019)
René Auberjonois

De **René Murat Auberjonois**, gebuer den 1. Juni 1940 zu New York City, a gestuerwen den 8. Dezember 2019 zu Los Angeles, war en US-amerikanesche Film- an Theaterschauspiller a Synchronspriecher.

Hie war absënns bekannt ginn duerch seng Rollen als Sécherheetsschef *Odo* an der Kultserie Star Trek: Deep Space Nine oder als Affekot an der Tëlee-Serie Boston Legal.

## Um Spaweck
Robert Walker (Schauspiller 1940)

De **Robert Walker Jr.**, gebuer als *Robert Hudson Walker* de 15. Abrëll 1940 zu New York, a gestuerwen de 5. Dezember 2019 zu Malibu a Kalifornien, war en US-amerikanesche Schauspiller.

Hien huet a bekannte Filmer wéi: *[[The War Wagon]]* (1967) vum Burt Kennedy an *[[Easy Rider]]* (1969) vum Dennis Hopper matgespillt.

Hie war de Jong vun der Schauspillerin Jennifer Jones an dem Schauspiller Robert Walker Sr..

## Filmographie
### Kino
* 1963: *[[The Hook]]* - Regie: George Seaton - Haaptacteuren: Kirk Douglas, Nick Adams
* 1963: *[[The Ceremony]]* - Regie: Laurence Harvey - Haaptacteuren: Laurence Harvey, Sarah Miles
* 1964: *[[Ensign Pulver]]* - Regie: Joshua Logan - Haaptacteuren: Burl Ives, Walter Matthau
* 1965: *[[The Touching and the Not Touching]]* - Regie: Randall Hood - Haaptacteuren: Marc Cavell, Miyoshi Umeki
* 1967: *[[The Happening]]* - Regie: Elliot Silverstein - Haaptacteuren: Anthony Quinn, George Maharis
* 1967: *[[The War Wagon]]* - Regie: Burt Kennedy - Haaptacteuren: John Wayne, Kirk Douglas
* 1968: *[[The Savage Seven]]* - Regie: Richard Rush - Haaptacteuren: Joanna Frank, John Garwood
* 1968: *[[The Face of Eve]]* - Regie: Robert Lynn, Jeremy Summers - Haaptacteuren: Celeste Yarnall, Herbert Lom
* 1969: *[[Killers Three]]* - Regie: Bruce Kessler - Haaptacteuren: Diane Varsi, Dick Clark
* 1969: *[[Agilok & Blubbo]]* - Regie: Peter F. Schneider - Haaptacteuren: Rosy-Rosy
* 1969: *[[Easy Rider]]* - Regie: Dennis Hopper - Haaptacteuren: Peter Fonda, Dennis Hopper
* 1969: *[[Young Billy Young]]* - Regie: Burt Kennedy - Haaptacteuren: Robert Mitchum, Angie Dickinson
* 1970: *[[The Man from O.R.G.Y.]]* - Regie: James Hill - Haaptacteuren: Steve Rossi, Slappy White
* 1970: *[[La route de Salina]]* - Regie: Georges Lautner - Haaptacteuren: Mimsy Farmer, Rita Hayworth
* 1972: *[[Beware! The Blob]]* - Regie: Larry Hagman - Haaptacteuren: Gwynne Gilford, Richard Stahl
* 1973: *[[Don Juan ou Si Don Juan était une femme...]]* - Regie: Roger Vadim - Haaptacteuren: Brigitte Bardot, Robert Hossein
* 1973: *[[Hex]]* - Regie: Leo Garen - Haaptacteuren: Keith Carradine, Cristina Raines
* 1974: *[[Gone with the West]]* - Regie: Bernard Girard - Haaptacteuren: James Caan, Stefanie Powers
* 1976: *[[The Passover Plot]]* - Regie: Michael Campus - Haaptacteuren: Harry Andrews, Hugh Griffith
* 1977: *[[Evil Town]]* - Regie: Curtis Hanson - Haaptacteuren: James Keach, Dean Jagger
* 1982: ** - Regie: Lek Kitaparaporn - Haaptacteuren: Woody Strode, Christopher George
* 1983: *[[Olivia]]* - Regie: Ulli Lommel - Haaptacteuren: Suzanna Love, Jeff Winchester
* 1983: *[[The Devonsville Terror]]* - Regie: Ulli Lommel - Haaptacteuren: Suzanna Love, Donald Pleasence
* 1984: *[[Hambone and Hillie]]* - Regie: Roy Watts - Haaptacteuren: Lillian Gish, Candy Clark
* 2017: *Lock It Up Dog* - Regie: Pierre Finn, Alex Pierce – (Kuerzfilm)
* 2018: *[[Heaven's War]]* - Regie: Danny Carrales - Haaptacteuren: Jason Gerhardt, Donny Boaz

## Um Spaweck
Marie Fredriksson

D**'Marie Fredriksson**, gebuer als *Gun-Marie Fredriksson* den 30. Mee 1958 zu Össjö an der Provënz Skåne län, a gestuerwen den 9. Dezember 2019 zu Danderyd an der Provënz Stockholms län, war eng schweedesch Musekerin. Si gouf virun allem als Member vum Pop-Duo Roxette bekannt.

## Um Spaweck
Crawlspace (Film 1986)

** Crawlspace** ass en italeenesch-US-amerikanesche Film vum David Schmoeller aus dem Joer 1986.

## Ëm wat geet et am Film?

## Um Spaweck
Nosferatu a Venezia

** Nosferatu a Venezia** ass en italeenesche Film vum Augusto Caminito aus dem Joer 1988.

## Ëm wat geet et am Film?
De Professer Paris Catalano ass zu Venedeg op der Sich nom Vampir Nosferatu…

## Um Spaweck
Syndicat professionnel de l'armée luxembourgeoise

De **Syndicat professionnel de l'armée luxembourgeoise**, gekierzt **SPAL**, ass eng Gewerkschaft déi d'Interessie vu follgende Karriäre bei der Arméi vertrëtt: Ënneroffizéier vun der Arméi a vun der Militärmusek, Ënneroffizéier *Infirmiers diplômés*, Kapereel, Fräiwëllegenzaldoten.

Den SPAL ass am SPFP an an der CGFP affiliéiert.

## Geschicht
D'Gewerkschaft gouf den 2. Mäerz 1953 ënnert der Bezeechnung *Association professionnelle des sous-officiers luxembourgeois (APSOL)* gegrënnt. Op Decisioun vun der Generalversammlung vum 25. Mäerz 2011, gouf se op den haitegen Numm ëmgenannt.

## Presidenten

* ...
* 2011 - xxx: Fernand Assel
* ...
* 2017 - 2019: Patrick Frantz
* zënter 2019: Christian Schleck

## Kuckt och

* Gewerkschaften zu Lëtzebuerg

## Um Spaweck

* www.spal.lu
Still Life (Film 2013)

** Still Life** ass e brittesche Film vum Uberto Pasolini aus dem Joer 2013.

## Ëm wat geet et am Film?
Den John May ass Beamten an der Stad London. Seng Aarbecht besteet doranner d'Famill vu Leit ze fannen déi eleng a verlooss gestuerwe sinn…
 
## Um Spaweck
Kinski Paganini

**Kinski Paganini** ass en italeenesch-franséische Film vum Klaus Kinski aus dem Joer 1989.

## Ëm wat geet et am Film?
De Film ass keng Biographie vum Paganini. De Kinski spillt a filmt de Paganini sou wéi hien de Komponist gesinn huet…

## Um Spaweck
Mein liebster Feind

***Mein liebster Feind*** ass en däitsche Film vum Werner Herzog aus dem Joer 1999.

## Ëm wat geet et am Film?
De Werner Herzog erzielt seng Relatioune mam Klaus Kinski wärend den Dréiaarbechte vun de fënnef Filmer déi si matenee gedréint hunn.

## Filmpräisser

*Mein liebster Feind* gouf baussent der Kompetitioun um Filmfestival vu Cannes gewisen.

Um Internationale Filmfestival vu São Paulo krut de Film 1999 de Publikumspräis. E war am selwechte Joer och an der Kategorie "Beschten Documentaire" fir den Europäesche Filmpräis nominéiert.

Déi däitsch Film- a Mediebewäertung FBW huet dem Film d'Prädikat "wäertvoll" ginn.
Empire International Pictures

**Empire International Pictures** war eng amerikanesche Filmdistrubutiouns- a produktiounsfirma, déi den Charles Band 1983 gegrënnt hat, well hien onzefridde mat der Aart a Weis wéi d'Filmer vun Charles Band International Productions vun den Distrubutionsgesellschafte verdeelt goufen.

D'Firma huet eng Rei vu präisgënschtegen Horror- a Fantasyfilmer produzéiert a verdeelt. Déi bekanntst dervu sinn Trancers a The Dungeonmaster.

Aner remarkabel Filmer sinn: Re-Animator, From Beyond, Dolls, TerrorVision, Prison, Troll a Ghoulies.
Universal Studios

**Universal Studios** och als **Universal Pictures** oder méi rar als **Universal City Studios** bekannt, ass eng Filial vum Mediekonzern NBC Universal, déi op Filmproduktioune spezialiséiert ass. 

D'Entreprise gehéiert zu de sechs gréisste Filmentreprisen an de Verereengte Staaten. Se gouf 1912 vum däitschen Emigrant Carl Laemmle gegrënnt.
Jesus Christus Erlöser

***Jesus Christus Erlöser*** ass en däitsche Film vum Peter Geyer aus dem Joer 2008.

## Ëm wat geet et am Film?
De Film ass eng Opzeechnung vun enger Liesung vum Klaus Kinski vum 20. November 1971 an der Deutschlandhalle zu Berlin. Hien huet deemools probéiert, eleng op der Bün säin eegenen Text "Jesus Christus Erlöser" virzedroen, un deem hie méi wéi 10 Joer geschafft huet. Et war d'Zäit vun der Hippiebeweegung a vum Musical "Jesus Christ Superstar", dat du massive Succès hat. Mee d'Virliesung war en héich emotionalen Owend ginn mat heftege Konflikter tëscht dem Kinski an dem Publikum. Si gouf e puermol ofgebrach a schliisslech virun engem bal eidele Sall zu Enn bruecht.

De Film ass en Zesummeschnëtt vun den Opnamen, déi deemools gemaach goufen.

## Um Spaweck
* De Film um Filmportal
László Benedek

De **László Benedek**, gebuer de 5. Mäerz 1905 zu Budapest, a gestuerwen den 11. Mäerz 1992 zu New York, war en ungaresch-US-amerikanesche Filmregisseur.

De László Benedek krut e Golden Globe als Regisseur vum Drama *[[Death of a Salesman]]* (1951). Säi bekanntste Film ass awer de Film iwwer eng Rockergang *[[The Wild One]]* aus dem Joer 1953 mam Marlon Brando an der Haaptroll.

## Filmographie
* 1944: *[[Song of Russia]]* – Regie zesumme mam Gregory Ratoff- Haaptacteuren: Robert Taylor, Susan Peters
* 1948: *[[The Kissing Bandit]]* - Haaptacteuren: Frank Sinatra, Kathryn Grayson, J. Carrol Naish
* 1949: *[[Port of New York]]* - Haaptacteuren: Scott Brady, Richard Rober, Yul Brynner
* 1951: *[[Death of a Salesman]]* - Haaptacteuren: Fredric March, Mildred Dunnock, Cameron Mitchell
* 1953: *[[The Wild One]]* - Haaptacteuren: Marlon Brando, Mary Murphy, Lee Marvin
* 1954: *[[Bengal Brigade]]* - Haaptacteuren: Rock Hudson, Arlene Dahl, Ursula Thiess
* 1955: *[[Kinder, Mütter und ein General]]* - Haaptacteuren: Hilde Krahl, Therese Giehse, Ursula Herking
* 1956: *Boy with a Knife* – (Kuerzfilm)
* 1957: *[[Affair in Havana]]* - Haaptacteuren: John Cassavetes, Raymond Burr, Sara Shane
* 1960: *[[Moment of Danger]]* - Haaptacteuren: Trevor Howard, Dorothy Dandridge, Edmund Purdom
* 1960: *[[Recours en grâce]]* - Haaptacteuren: Raf Vallone, Emmanuelle Riva, Annie Girardot
* 1966: *[[Namu, the Killer Whale]]* - Haaptacteuren: Robert Lansing, John Anderson
* 1968: *[[Daring Game]]* - Haaptacteuren: Lloyd Bridges, Michael Ansara, Joan Blackman
* 1971: *[[The Night Visitor]]* - Haaptacteuren: Max von Sydow, Trevor Howard, Liv Ullmann
* 1977: *[[Assault on Agathon]]* - Haaptacteuren: Nico Minardos, Nina van Pallandt, Marianne Faithfull

## Um Spaweck
Fruessem

**Frassem** (op Lëtzebuergesch:**Fruessem**) ass eng belsch Uertschaft an der Gemeng Arel, an der Provënz Lëtzebuerg. Virun de belsche Gemengefusioune vun 1977 huet d'Uertschaft zu der Gemeng Bunnert gehéiert.

Frassem läit op enger Héicht vu 400 Meter op der belsch-lëtzebuergescher Grenz. 
## Nopeschuertschaften

## Hydrographie
Um Territoire vu Fruessem huet Gäichelbaach en Niewefloss vun der Äisch hir Quellen.
## Verkéier
Duerch d'Uertschaft leeft d'Nationalstrooss 882 déi D'Duerf an zwéin Deeler spléckt.
## Kuckeswäertes
* Den Arboretum vun der Gemeng Arel.
## Persounen
*De Godefroid Kurth, belschen Historiker a Philisoph läit zu Fruessem um Kierfecht.
## Um Spaweck
Deidre Du Bois

D**'Deidre Du Bois**, gebuer den 23. Oktober 1971 zu El Paso, am Texas, ass eng US-amerikanesch-lëtzebuergesch Juristin an Affekotin. Si ass zanter Dezember 2019 Member vum Lëtzebuerger Staatsrot.

Si huet op der Université Panthéon/Assas Paris II Droit studéiert, an dëse Studium 1995 mat zwou Maîtrisen ofgeschloss. 1996 gouf si Member vum Barreau a gouf am Affekotebüro Dupong & Lecuit engagéiert. Zanter 2001 ass si Partnerin am Affekotecabinet Dupong, Krieps, Du Bois & Dias Videira. Si ass op Familljen- a Jugendrecht spezialiséiert.

Den 30. November 2019 gouf si als Conseillère am Staatsrot nominéiert.

Si ass bestuet a Mamm vun zwee Kanner.
Nationalstrooss 882 (Belsch)

D**'Nationalstrooss 882** ass eng belsch Nationalstrooss an der Provënz Lëtzebuerg a Wallounien.

D'Strooss huet hiren Ufank zu Arel um Rond-point vun der N4 am Quartier *Callemeyn* a féiert vun do iwwer Fruessem laanscht Bunnert a Giisch op déi lëtzebuergesch Grenz zu Uewerpallen wou se Uschloss un déi lëtzebuergesch N22 huet. S'ass 4,9&nbsp;km laang.

## Fréier Situatioun
Ier de Contournement zu Fruessem gebaut war, hat N882 hiren Ufank bei der Maartplaz zu Arel an der *Dikrecher Strooss*. Den ënneschten Deel vun der Dikrecher Strooss vun ënner der Bréck vun der N4, laanscht den Areler Kierfecht bis op den Uschloss mat der Réidenerstrooss gëtt duerfir och nach als N882 gefouert.
John Gavin

Den **John Gavin**, gebuer als *John Anthony Golenor* den 8. Abrëll 1931 zu Los Angeles a Kalifornien, a gestuerwen den 9. Februar 2018 zu Beverly Hills, war en US-amerikanesche Schauspiller.

De Gavin krut de Golden Globe fir de beschten neie Schauspiller vum Joer fir seng Roll als däitschen Zaldot am Krichsfilm *[[A Time to Love and a Time to Die]]* vum Douglas Sirk. Duerno huet hien nach an *[[Imitation of Life (Film 1959)|Imitation of Life]]* (1959) och vum Douglas Sirk d'Haaptroll iwwerholl.

Zu senge bekannte Filmer zielen och de Krimi-Klassiker*[[Psycho (Film 1960)|Psycho]]* (1960) vum Alfred Hitchcock an den historesche Film *[[Spartacus (Film 1960)|Spartacus]]* (1960) vum Stanley Kubrick.

De John Gavin war vun 1981 bis 1986 US-amerikaneschen Ambassadeur a Mexiko.

## Filmographie
### Kino
* 1956: *[[Raw Edge]]* - Regie: John Sherwood - Haaptacteuren: Rory Calhoun, Yvonne De Carlo
* 1956: *[[Behind the High Wall]]* - Regie: Abner Biberman - Haaptacteuren: Tom Tully, Sylvia Sidney
* 1957: *[[Four Girls in Town]]* - Regie: Jack Sher - Haaptacteuren: George Nader, Julie Adams, Marianne Koch
* 1957: *[[Quantez]]* - Regie: Harry Keller - Haaptacteuren: Fred MacMurray, Dorothy Malone
* 1958: *[[A Time to Love and a Time to Die]]* - Regie: Douglas Sirk - Haaptacteuren: Liselotte Pulver, Jock Mahoney
* 1959: *[[Imitation of Life (Film 1959)|Imitation of Life]]* - Regie: Douglas Sirk - Haaptacteuren: Lana Turner, Sandra Dee
* 1960: *[[A Breath of Scandal]]* - Regie: Michael Curtiz - Haaptacteuren: Sophia Loren, Maurice Chevalier
* 1960: *[[Psycho (Film 1960)|Psycho]]* - Regie: Alfred Hitchcock - Haaptacteuren: Anthony Perkins, Janet Leigh
* 1960: *[[Spartacus (Film 1960)|Spartacus]]* - Regie: Stanley Kubrick - Haaptacteuren: Kirk Douglas, Laurence Olivier
* 1960: *[[Midnight Lace]]* - Regie: David Miller - Haaptacteuren: Doris Day, Rex Harrison
* 1961: *[[Romanoff and Juliet]]* - Regie: Peter Ustinov - Haaptacteuren: Peter Ustinov, Sandra Dee
* 1961: *[[Tammy Tell Me True]]* - Regie: Harry Keller - Haaptacteuren: Sandra Dee, Charles Drake
* 1961: *[[Back Street]]* - Regie: David Miller - Haaptacteuren: Susan Hayward, Vera Miles
* 1967: *[[Pedro Páramo]]* - Regie: Carlos Velo - Haaptacteuren: Ignacio López Tarso, Pilar Pellicer
* 1967: *[[Thoroughly Modern Millie]]* - Regie: George Roy Hill - Haaptacteuren: Julie Andrews, James Fox
* 1968: *[[Niente rose per OSS 117]]* - Regie: Jean-Pierre Desagnat, Renzo Cerrato, André Hunebelle - Haaptacteuren: Margaret Lee, Curd Jürgens
* 1969: *[[The Madwoman of Chaillot]]* - Regie: Bryan Forbes - Haaptacteuren: Katharine Hepburn, Paul Henreid
* 1970: *[[Pussycat, Pussycat, I Love You]]* - Regie: Rod Amateau - Haaptacteuren: Ian McShane, Anna Calder-Marshall
* 1973: *[[Keep It in the Family]]* - Regie: Larry Kent - Haaptacteuren: Patricia Gage, Alan McRae
* 1973: *Nefertiti y Aquenatos* – Regie: Raúl Araiza - (Kuerzfilm)
* 1976: *[[La casa de las sombras]]* - Regie: Richard Wulicher - Haaptacteuren: Yvonne De Carlo, Leonor Manso
* 1978: *[[Jennifer (Film)|Jennifer]]* - Regie: Brice Mack - Haaptacteuren: Lisa Pelikan, Nina Foch

## Um Spaweck
George Seaton

**George Seaton** ass den Numm vu follgende Persounen:
*George Seaton, amerikanesche Regisseur a Filmproduzent
*George Seaton, schweedesche Gousshändler
George Seaton (Regisseur)

Den **George Seaton**; gebuer als *George Edward Stenius* de 17. Abrëll 1911 zu South Bend, a gestuerwen den 28. Juli 1979 zu Beverly Hills a Kalifornien, war en US-amerikanesche Dréibuchauteur, Filmregisseur a Filmproduzent.

De Seaton krut 1948 en Oscar fir dat bescht Dréibuch fir de Film *[[Miracle on 34th Street]]* (1947) an 1955 en Oscar als beschten Dréibuchauteur fir de Film *[[The Country Girl]]* (1954).

## Filmographie
* 1945: *[[Diamond Horseshoe]]* - Haaptacteuren: Betty Grable, Dick Haymes
* 1945: *[[Junior Miss]]* - Haaptacteuren: Peggy Ann Garner, Stephen Dunne
* 1947: *[[The Shocking Miss Pilgrim]]* - Haaptacteuren: Betty Grable, Dick Haymes
* 1947: *[[Miracle on 34th Street]]* - Haaptacteuren: Maureen O'Hara, John Payne, Edmund Gwenn
* 1948: *[[Apartment for Peggy]]* - Haaptacteuren: Jeanne Crain, William Holden, Edmund Gwenn
* 1948: *[[Chicken Every Sunday]]* - Haaptacteuren: Dan Dailey, Celeste Holm, Natalie Wood
* 1950: *[[The Big Lift]]* - Haaptacteuren: Montgomery Clift, Paul Douglas, Cornell Borchers
* 1950: *[[For Heaven's Sake]]* - Haaptacteuren: Clifton Webb, Joan Bennett, Robert Cummings
* 1952: *[[Anything Can Happen]]* - Haaptacteuren: José Ferrer, Kim Hunter, Kurt Kasznar
* 1953: *[[Little Boy Lost]]* - Haaptacteuren: Bing Crosby, Claude Dauphin, Gabrielle Dorziat
* 1954: *[[The Country Girl]]* - Haaptacteuren: Bing Crosby, Grace Kelly, William Holden
* 1956: *[[The Proud and Profane]]* - Haaptacteuren: William Holden, Deborah Kerr, Thelma Ritter
* 1957: *Williamsburg: The Story of a Patriot* – (Kuerzfilm)
* 1957: *[[Teacher's Pet]]* - Haaptacteuren: Clark Gable, Doris Day, Gig Young
* 1960: *[[The Pleasure of His Company]]* - Haaptacteuren: Fred Astaire, Debbie Reynolds, Lilli Palmer
* 1960: *[[The Counterfeit Traitor]]* - Haaptacteuren: William Holden, Lilli Palmer, Charles Regnier
* 1962: *[[The Hook]]* - Haaptacteuren: Kirk Douglas, Robert Walker Jr., Nick Adams
* 1965: *[[36 Hours]]* - Haaptacteuren: James Garner, Eva Marie Saint, Rod Taylor
* 1968: *[[What's So Bad About Feeling Good?]]* - Haaptacteuren: George Peppard, Mary Tyler Moore, Don Stroud
* 1970: *[[Airport (Film 1970)|Airport]]* - Haaptacteuren: Burt Lancaster, Dean Martin, Jean Seberg
* 1973: *[[Showdown]]* - Haaptacteuren: Rock Hudson, Dean Martin, Susan Clark

## Um Spaweck
Helmut Wildt

Den **Helmut Wildt**, gebuer den 9. Abrëll 1922 zu Bad Pyrmont, a gestuerwen de 4. Oktober 2007 zu Berlin, war en däitsche Schauspiller.

Den Helmut Wildt ass als Schauspiller haaptsächlech am Theater opgetrueden. Seng bedeitendst Roll am Kino krut hie vum Helmut Käutner am sozialkritesche Film *[[Schwarzer Kies]]* (1961).

## Filmographie
### Kino
* 1961: *[[Schwarzer Kies]]* - Regie: Helmut Käutner - Haaptcateuren: Ingmar Zeisberg, Anita Höfer
* 1961: *[[Der Transport]]* - Regie: Jürgen Roland - Haaptcateuren: Hannes Messemer, Armin Dahlen
* 1962: *[[Das Leben beginnt um acht]]* - Regie: Michael Kehlmann - Haaptcateuren: O.E. Hasse, Johanna Matz
* 1962: *[[Das Feuerschiff (Film 1962)|Das Feuerschiff]]* - Regie: Ladislao Vajda - Haaptcateuren: James Robertson Justice, Dieter Borsche
* 1963: *[[Piccadilly null Uhr zwölf]]* - Regie: Rudolf Zehetgruber - Haaptcateuren: Hanns Lothar, Pinkas Braun
* 1965: *[[The Dirty Game]]* - Regie: Christian-Jaque, Werner Klingler, Carlo Lizzani, Terence Young - Haaptcateuren: Henry Fonda, Robert Ryan

## Um Spaweck
Streik vun 1942

De **Streik vun 1942** war e Generalstreik Enn August an Ufanks September 1942 an der Zäit vum Zweete Weltkrich, wéi Lëtzebuerg vun Nazidäitschland besat war. D'Ursaach vum Streik war dem Gauleiter Gustav Simon seng Proklamatioun vun der obligatorescher Wehrpflicht den 30. August 1942. 

Dee Streik, dee sech vu Wolz aus iwwer d'ganzt Land ausgebreet hat, hat fir kuerz Zäit d'Industrie am ganze Land un d'Stoe bruecht an hat als Folleg, datt den däitsche Besatzer 21 Leit higeriicht huet.

## Oflaf

## Kuckt och
* Lëtzebuerg am Zweete Weltkrich
* Nationaalt Streikmonument

## Literatur
* Verschidden Artikelen aus der Presse am Kader vum 60. Joresdag vum Generalstreik, den 30. August 2002, op ons-jongen-a-meedercher.lu, 
* Der Streik von 1942 – Widerstand und Mythos am Tageblatt vum 30. August 2017, op memoshoah.lu
* Generalstreik 1942: „Zu jung zum Erschießen“ op wort.lu den 31. August 2018
* Wie Luxemburg am 31. August 1942 für Aufsehen sorgte op wort.lu den 31. August 2021

## Um Spaweck
* Spillplaz: De Generalstreik vun 1942, en Héierspill vum Fränk Feitler aus dem Joer 1994, ënner der Regie vum Steve Karier fir de radio 100,7 opgeholl
* Mandy Nourissier, Selina Maringer, Judith Wörz, Der Generalstreik von 1942 in Luxemburg - Dimensionen des nationalsozialistischen Terrors am Beispiel des Standgerichts, eng *Story Map* am Kader vun engem transnationale Seminär an der Groussregioun
* August/September 1942: "Generalstreik" in Luxemburg, e Video vum Jérôme Courtoy, dem Historiker aus dem Nationale Resistenzmusée, op youtube, gekuckt den 31. August 2021
HD 45350 b

Den **HD 45350 b** ass en Exoplanéit, dee ronn 160 Liichtjoer vun eiser Äerd ewech, am Stärebild Auriga läit. Nom engem Opruff vun der Internationaler Astronomescher Unioun fir Exoplanéiten an hir Stären ze „deefen”, krut en am Dezember 2019 offiziell den Numm ***Peitruss***. D'Klass 3B vum Joergang 2019-2020 vum Iechternacher Lycée hat dee Concours gewonnen. D'Schüler déi matgehollef hunn den Numm erauszesiche waren de Lucien Nicolas Berger, d'Léna Boucq Kieffel, de Ben De Boer, de Cédric Delhez, den Nicolas Delhez, de Sergio Manuel Dias Costa, de Pierre Fusshoeller, d'Jil Menei, de Philippe Schaack an d'Claire Zeien.

## Beschreiwung
De Planéit gouf den 20. Januar 2005 vun ë.&nbsp;a. dem Geoffrey Marcy, R. Paul Butler a Steven S. Vogt entdeckt. En huet eng Mass déi ongeféier 1,79-mol méi grouss ass wéi déi vum Jupiter. Déi mëttel Distanz vum Planéit bis bei de Stär ass méi grouss wéi d'Distanz tëscht dem Mars an der Sonn, awer d'Exzentrizitéit vun der Ëmlafbunn ass ganz bemierkenswäert. Bei der Periapsis ass de Planéit sou no beim Stär wéi de Merkur vun der Sonn ewech ass, awer bei der Apoapsis ass d'Distanz 8&nbsp;mol esou grouss. Et besteet keen Zweiwel, datt Joreszäiten um Planéit extrem wieren.

Den  kreest  an enger Ëmlafzäit vun ronn 891 Deeg ëm seng Sonn HD 45350 (*Lucilinburhuc*).

## Kuckt och

* Lëscht vun Exoplanéiten

## Um Spaweck

* #NameExoWorlds : Concours de l'Union astronomique internationale pour classes scolaires op der Websäit vum Naturmusée
*De Planéit HD 45350 b op exoplanet.eu
*Peitruss a Lucilinburhuc op der Websäit vun der IAU
Péitruss (Homonymie)

*Péitruss, eng Baach zu Lëtzebuerg
*Péitruss, e Film vum Max Jacoby
*Peitruss, en Exoplanéit ëm de Stär HD 45350

## Kuckt och
*Petrus
*Hl.Péitrus, en Apostel deen als éischte Bëschof vu Roum ugesi gëtt
George S. McDonald

Den **George S. McDonald**, resp. **George Steven McDonald**, gebuer den 20. Mee 1949 zu Dinuba am Bundesstaat Kalifornien, a gestuerwen de 14. Dezember 2019 zu Sausalito och a Kalifornien, war en US-amerikanesche Pornofilm-Schauspiller, ee vun den éischte männleche 'Stare' vun der Pornofilm-Industrie an ee vun de Virleefer a Pionéier vun der Period vum sougenannte *Golden Age of Porn* (och Porno Chic genannt).

De McDonald huet ufanks a kuerze Pornoclippe matgespillt an ass an erotesche Showen opgetrueden. Déi Zäit waren esou Aktivitéiten, wéi d'Produktioun vu Pornofilmer, praktesch illegal an den USA, wat den George McDonald awer net dru gehënnert huet, ënner sengem reellen Numm opzetrieden, wat éischter sielen de Fall bei de Pornoduersteller ass a war.

Säin éischte Pornofilm war *[[Sexual Encounters]]* (1970) vum Alex DeRenzy. Tëscht 1970 an 1975 huet de McDonald an net manner wéi 15 Produktioune gefilmt, heiansdo ënner dem Pseudonym *George Allen*. Hie gouf mat der Roll als Camionschauffer *Barry Clark*, enger vun den zwou Haaptrollen am Kult-Pornofilm *[[Behind the Green Door]]* (1972) bekannt.

De McDonald war och den Auteur vun der Autobiographie *Dirty Movies*, déi en 1975 geschriwwen hat, awer eréischt 2018 publizéiert gouf.

Zanter 1989 ass den George S. McDonald Member vun der XRCO Hall of Fame als ee *Film Pioneer*.

No senger 'Pensioun' vun der Pornosindustrie huet den George McDonald sech, zesumme mam Regisseur Alex DeRenzy, am Drogenhandel matgemëscht. Spéider huet hie säin Numm op **Steven Dean Moore** geännert an huet mat senger Famill zu Sausalito gewunnt. De McDonald/Moore ass am Dezember 2019 no enger laanger Krankheet gestuerwen.
Interkontinental Coupe

Déi **Interkontinental Coupe** war e Fussballsconcours deen de Virleefer vun der FIFA Club Weltmeeschterschaft war. Gespillt gouf tëscht 1960 an 2004. All Gewënner gi vun der FIFA als "Weltmeeschter" ernannt.

## Statistiken

## Kuck och
* UEFA
* Conmebol
## Um Spaweck

* www.rsssf.com, Informatioun a Spillresultater fir all Joer
Republikanesch Partei

D**'Republikanesch Partei** war eng politesch Partei zu Lëtzebuerg, déi 1989 bei de Chamberwalen ugetrueden ass. Haaptmann war de Jhemp Bertrand, dee bei Parlamentswale vun 1984 mat der Liberaler Partei, a mat deene vun 1994 mat der Partei fir regional a réel Politik ugetruede war.

An engem Walspot huet si e puer vun hire Revendikatioune bekannt gemaach: Fir d'Schafe vun engem Verfassungsgeriicht, dat d'Anhale vun de Verfassungsprinzipien iwwerwaache sollt; géint Grande-surfacen, fir eng Mindestrent vu 40.000 Frang, fir e Bauspuersystem ënner der Kontroll vum Staat, a fir eng manner héich Besteierung.

Si krut kee Mandat an der Chamber.

## Kuckt och
* Lëscht vun de politesche Parteien zu Lëtzebuerg
Firwat net

**Firwat net** war eng vun den am Ganze 16 Parteien, déi bei de Chamberwale vum 18. Juni 1989 ugetruede sinn.

Ausser dem implizite Message, et wier souwisou egal, wat ee géif wielen, dofir kéint ee grad sou gutt fir si stëmmen, ass net vill iwwer e Walprogramm bekannt.

Si krut kee Sëtz an ass dono nees an der Versenkung verschwonnen.

## Kuckt och
* Lëscht vun de politesche Parteien zu Lëtzebuerg
Lëscht fir de moderéierte Lëtzebuerger - Krëschtlech Volléksdemokraten

**Lëscht fir de moderéierte Lëtzebuerger – Krëschtlech Volléksdemokraten** war eng vun den am Ganze 16 Parteien, déi bei de Chamberwale vum 18. Juni 1989 ugetruede sinn.

Si huet am Walbezierk Zentrum kandidéiert; Haaptmann war de Georges Dessouroux. Hire Programm war explizit auslännerfeindlech.

Si krut kee Sëtz an ass dono net méi ugetrueden.

## Kuckt och
* Lëscht vun de politesche Parteien zu Lëtzebuerg
Jhemp (Superjhempfigur)

De **Jhemp** oder och Jhempi ass e fiktive Personnage aus dem Roger Leiner a Lucien Czuga hirer Superjhempserie. Et ass dat éischt Kand vum Klengherzog Luc a senger Frëndin Chin-Chin.

Den Numm *Jhemp* krut de Bëbee fir dem Superjhemp Merci ze soen, well hien am Band *[[Countdown fir Kackkéisien]]* d'Monarchie gerett hat. Hie gëtt am Album *[[Déck Mënz fir de Prënz]]* kuerz no senger Gebuert entféiert, fir d'éischt vum Hexemeeschter an duerno vun der Glydia Butsch.
## Kuckt och
Ekologisten fir den Norden

**Ekologisten fir den Norden** war eng vun den am ganze 16 Parteien, an eng vun de 4 grénge Parteien, déi bei de Chamberwale vum 18. Juni 1989 ugetruede sinn.

Am Géigesaz zu GAP a GLEI krut si kee Sëtz an ass dono net méi ugetrueden. Ee vun hiren Haaptleit, de Marco Schank, huet bei de Walen duerno op der Lëscht vun der CSV kandidéiert an ass och spéiderhin an d'Chamber nogeréckelt. En aneren, de Camille Gira, ass 1993 Member vun deene Grénge ginn a gouf 1994 op hirer Lëscht an d'Chamber gewielt.

## Kuckt och
* Lëscht vun de politesche Parteien zu Lëtzebuerg
François Neu

De **François** ("**Franz**") **Neu**, gebuer den 18. Mäerz 1883 op der Reilander Millen, a gestuerwen den 13. Oktober 1954 an der Stad Lëtzebuerg, war e lëtzebuergesche Eisebunner, Gewerkschaftler a Politiker.

No der Première am Iechternacher Kolléisch ass hie bei d'Eisebunn schaffe gaangen, wou hie sech gewerkschaftlech engagéiert huet an 1920 Member vum Landesverband gouf.

Et gëtt gesot, hien hätt heemlech d'Klara Zetkin op Lëtzebuerg bruecht, fir datt si um Kongress vun der Sozialistescher Partei, den 1. an 2. Januar 1921, eng Ried hale konnt.

1925 gouf hien eng éischt Kéier bei de Wale vum 1. Mäerz am Walbezierk Zentrum an d'Chamber gewielt, a bei deene vun 1931, vun 1937, vun 1945 an deene vun 1948 erëmgewielt.

1928 gouf hien an de Stater Gemengerot gewielt, wou hie bis 1951 Conseiller blouf. 1945-46 war hien do Schäffen.
Joseph Schroeder

De **Joseph Schroeder**, gebuer den 30. Mee 1892 zu Déifferdeng, a gestuerwen den 1. Oktober 1971 zu Esch-Uelzecht, war e lëtzebuergesche Politiker, Chimieslaborant, Journalist a Gemengebeamten.

Hien huet no senger Primärschoul, an enger Léier, als Laborant op der Déifferdenger Schmelz (1905-1912) an zu Esch op der Arbed (1912-1932) geschafft. Dono war hien, bis 1940, Journalist beim *[[Tageblatt|Escher Tageblatt]].* An an och nom Krich huet hien, bis 1957, an der Escher Bibliothéik geschafft.

Hie war, vun 1929 bis zum Ausbroch vum Krich, Member vum Escher Gemengerot fir d'Sozialistesch Partei. Nom Krich hat hie Sträit mat dëser Partei kritt an ass du Member vun der Kommunistescher Partei ginn, fir déi e vun 1958 bis 1969 am Gemengerot vun Esch souz.

Bei de Partielle Chamberwale vum 3. Juni 1934 gouf hien op der Südlëscht vun der Lëtzebuergescher Aarbechterpartei an d'Chamber gewielt.

## Kuckt och
* Lëscht vu Cheemiker
Dominique Moes

Den **Dominique Moes**, gebuer den 1. Abrëll 1894 zu Beetebuerg, a gestuerwen den 3. Abrëll 1945, war e lëtzebuergesche Gewerkschaftler a Politiker.

Hien huet bis 1916 an der Ruhr geschafft,spéider op der Hollerecher Schmelz. Hie war staark an der Aarbechterbeweegung engagéiert a bei der Organisatioun vun deem engen oder anere Streik, mat vir bäi, sou wéi och beim Opbau vum BMIAV.

1924 gouf hien an den Déifferdenger Gemengerot gewielt, an 1929 an dee vun der Stad Lëtzebuerg.

Hie war kuerz, vun 1931 bis 1932, Deputéierte fir d'Lëtzebuergesch Aarbechterpartei an der Chamber, huet do säi Mandat missen opginn, wéi en d'Florence Erpelding, d'Duechter vum Franz Erpelding, bestuet hat. Hie gouf an der Chamber duerch de Venant Hildgen ersat.
Wally K. Berns

De **Wally K. Berns**, resp. **Wally Kay Berns**, gebuer de 25. Oktober 1929 zu Detroit am Bundesstaat Michigan, a gestuerwen de 4. August 1991 zu Burbank am Bundesstaat Kalifornien, war en US-amerikaneschen Televisiouns- a Filmschauspiller. Hien huet seng Filmcarrière 1965 ugefaangen, a war praktesch bis zu sengem Doud aktiv.

De Schauspiller war gréisstendeels op Niewerolle vun Alkoholofhängegen a Clocharde spezialiséiert a gouf mat enger Nieweroll (1978) an der Televisiounsserie *[[Incredible Hulk (Televisiounsserie 1978)|Incredible Hulk]]* bekannt.

## Filmographie (Auswiel)
* 1965–67: *[[Combat!]]* (Tëleesserie, 2 Episoden)
* 1968: *[[The Astro-Zombies]]*
* 1974: *[[Big Bad Mama]]*
* 1975: *[[The Day of the Locust (Film)|The Day of the Locust]]*
* 1975: *[[The Apple Dumpling Gang (Film)|The Apple Dumpling Gang]]*
* 1975: *[[Farewell, My Lovely (Film 1975)|Farewell, My Lovely]]*
* 1978: *[[Return from Witch Mountain]]*
* 1978: *[[The Cheap Detective]]*
* 1978: *[[Incredible Hulk (Televisiounsserie 1978)|Incredible Hulk]]* (Tëleesserie, 2 Episoden)
* 1979: *[[Scavenger Hunt]]*
* 1980: *[[Raging Bull]]*
* 1981: *[[The Devil and Max Devlin]]*

## Um Spaweck
Taraxacum belorussicum

Den ***Taraxacum belorussicum*** ass eng Planzenaart aus der Gattung *[[Taraxacum]]* (Pissblummen) an der Famill vun den Asteraceae. Se gouf 2003 vum wäissrussesche Biolog Waljeryj Zichamirau beschriwwen.

2003 gouf déi éischt Subpopulatioun a Wäissrussland entdeckt, a se gouf do als endeemesch ugesinn. Spéiderhi gouf den *T. belorussicum* awer och a Polen nogewisen. Béid Subpopulatioune si kleng awer d'Planze sinn net rar an hire Lokalitéiten. A Wäissrussland läit d'Verbreedungsgebitt vun der Aart op enger Wiss nieft dem Duerf Kaldyki am Woblasz Minsk, an d'polnesch Pissblumme wuessen an engem Gebitt am Nationalpark Biebrza beim Duerf Mścichy.

Den *Taraxacum belorussicum* ass eng relativ kleng Planz, mat grogrénge Blieder mat hellviolette Blatstiller. D'Infloreszenz ass ronn 2–3&nbsp;cm am Duerchmiesser, mat giele Blummen. D'Chromosomenzuel : 2n=24.
Hotel Cloche d'Or

Den **Hotel Cloche d'Or** war fréier en Hotel zu Gaasperech an der Stad. Den Hotel louch westlech vun der Escher Strooss, op der Spëtzt wou den Tubisbierg op d'Escher Strooss gestouss ass. Et entsprécht dem Deel tëscht der haiteger Escher Strooss an dem nërdlechen Deel vun der Rue Guillaume Kroll.

Den Hotel huet deem Deel vu Gaasperech den Numm ginn, wou vun Enn vun den 1970er Joren un déi éischt Gebaier vun der neier *Aktivitéitszon* entstane sinn.

## Geschicht

1908 huet de Michel Weber um ***Schaarfen Eck***, d.&nbsp;h. op der Kräizung vun der Escher- an der Beetebuerger Strooss, de „Café-Restaurant Weber-Hebber“ mat enger Keelebunn opgemaach. De Café huet bis ongeféier 1920 bestanen.

De 16. Mee 1937 huet de Gehardus Marx eng Auberge mat Restaurant a Keelebunn ënnert dem Numm „Cloche d'or“ opgemaach. Et war eng giedlech Plaz fir um Wee an de Süden eng Halt ze maachen. Den Numm „Cloche d'or“ huet du lues a lues de fréieren Numm vum *Schaarfen Eck* verdrängt an ass och en Toponym fir dee ganze Secteur ginn.

1939 koumen nei Proprietären, d'Marguerite Seywert an den Nicolas Hausemer. Mat engem „gudde Patt“, engem „sëffege Wäin“ hu si hir Clientèle gelackelt. Et goufen Danzsoiréeën a Maskebaler organiséiert. Nom August 1940 ass näischt méi vum deemolege Proprietär gewosst.

Den 1. Dezember 1945 ass den Hotel nees ënnert dem alen Numm opgemaach ginn. Géint 1950 krut en och nach eng Bausseschwämm. Am Joer 1963 hat den Hotel 11 Zëmmeren an e Restaurant. D'Schwämm war virdru renovéiert ginn a gouf vum Albert Stoltz ënnert dem Numm „Ma Plage“ nees opgemaach, dee se bis an d'1970er Joren exploitéiert huet.

Uganks Februar 1973 ass de Betrib nach eng Kéier ëmgenannt ginn a huet dunn „Gran Vatel“ geheescht, als Referenz un de François Vatel, engem vun de bedeitendste Kichemeeschtere vu senger Zäit (1631 - 1671). Den Hotel hat deemools 22 Zëmmeren, 12 Garagen, e Parking an e Park. Nieft dem Restaurant mat enger Spezialitéitekaart gouf et och e *Grillroom* „An der Taak”.

1981 gouf de Restaurant vum Ramon Sanchez iwwerholl, dee vun do u Spuenesch Spezialitéiten zerwéiert huet.

Hautdesdaags(Dezember 2019) sinn nach vereenzelt Iwwerreschter vum Hotel a sengem Beréng ze gesinn.

## Um Spaweck

* Il y 80 ans un hôtelier inventait le nom d'un quartier de ville : « Cloche d'or » op wellkomm.lu
* Claude Faber, Flouernimm - Cloche d'Or op 100komma7.lu de 25. Juli August 2020, gekuckt de 17. August 2020

## Literatur

* Robert L. Philippart, *1937 - Cloche d'Or*, Hôtels, cafés, restaurants de la Belle Epoque - Luxembourg, 2018, S. 98-99
Alberto Ángel Fernández

Den **Alberto Ángel Fernández**, gebuer den 2. Abrëll 1959 zu, Buenos Aires, ass en argentinesche Jurist a Politiker (Partido Justicialista). Hien war vum 10. Dezember 2019 bis den 10. Dezember 2023 President vun Argentinien.

De Fernández war vun 2003 bis 2008 ënner de Presidenten Néstor Kirchner a Cristina Fernández de Kirchner hire Chef de Cabinet. De 26. Oktober 2019 huet hien als Kandidat vun der Parteienallianz Frente de Todos d'Presidentewalen (déi zäitgläich mat de Parlamentswale waren) gewonnen. Hie gouf den 10. Dezember als neie President vereedegt.

Virdru war hie Professeur-adjoint an der juristescher Fakultéit vun der Universitéit Buenos Aires.

## Um Spaweck
Rue Guillaume-J.-Kroll (Stad Lëtzebuerg)

D**'Rue Guillaume-J.-Kroll** ass eng Strooss op der Cloche d'or zu Gaasperech an der Stad Lëtzebuerg. Se geet op der Héicht vum fréieren Hotel Cloche d'Or vun der Escher Strooss aus a Richtung Westen fort, dréint duerno a Richtung Süden a féiert dann a Richtung Osten nees op d'Escher Strooss zeréck.

D'Strooss huet den Numm vum Guillaume Kroll (1889-1973), engem Lëtzebuerger Fuerscher an Erfinder.

## Geschicht

## Biller
### Strooss

Luxembourg, Rue Guillaume Kroll (101).jpg
Luxembourg, Rue Guillaume Kroll (102).jpg
Luxembourg, Rue Guillaume Kroll (105).jpg
Luxembourg, Rue Guillaume Kroll (107).jpg
Luxembourg, Rue Guillaume Kroll (108).jpg

### Gebaier

Luxembourg, Rue Guillaume Kroll - bâtiment Oberweis (101).jpg|Oberweis
Luxembourg, Rue Guillaume Kroll - bâtiment Goldbell (101).jpg|Goldbell
Luxembourg, Rue Guillaume Kroll - bâtiment Titanium (101).jpg|Titanium
Luxembourg, Rue Guillaume Kroll - Centre Drosbach (102).jpg|Drosbach
Luxembourg, Rue Guillaume Kroll - bâtiment A&P Kieffer (101).jpg|A&P Kieffer


## Um Spaweck
Hanns Lothar

Den **Hanns Lothar**, gebuer als *Hans Lothar Neutze* den 10. Abrëll 1929 zu Hannover, a gestuerwen den 11. Mäerz 1967 zu Hamburg, war en däitsche Schauspiller.

Den Hanns Lothar war de Brudder vun de Schauspiller Günther Neutze an Horst Michael Neutze an de Papp vun der Schauspillerin Susanne Lothar.

## Filmographie
### Kino
* 1948: *[[Wege im Zwielicht]]* - Regie: Gustav Fröhlich - Haaptacteuren: Gustav Fröhlich, Sonja Ziemann
* 1951: *[[Die Schuld des Dr. Homma]]* - Regie: Paul Verhoeven - Haaptacteuren: Werner Hinz, Ilse Steppat
* 1959: *[[Menschen im Netz]]* - Regie: Franz Peter Wirth - Haaptacteuren: Hansjörg Felmy, Johanna von Koczian
* 1959: *[[Buddenbrooks - 1. Teil (Film 1959)|Buddenbrooks - 1. Teil]]* - Regie: Alfred Weidenmann - Haaptacteuren: Liselotte Pulver, Hansjörg Felmy
* 1959: *[[Buddenbrooks - 2. Teil (Film 1959)|Buddenbrooks - 2. Teil]]* - Regie: Alfred Weidenmann - Haaptacteuren: Liselotte Pulver, Nadja Tiller 
* 1960: *[[Sturm im Wasserglas (Film 1960)|Sturm im Wasserglas]]* - Regie: Josef von Báky - Haaptacteuren: Ingrid Andree, Therese Giehse
* 1960: *[[An heiligen Wassern (Film 1960)|An heiligen Wassern]]* - Regie: Alfred Weidenmann - Haaptacteuren: Hansjörg Felmy, Cordula Trantow
* 1960: *[[Der letzte Zeuge (Film 1960)|Der letzte Zeuge]]* - Regie: Wolfgang Staudte - Haaptacteuren: Martin Held, Ellen Schwiers
* 1961: *[[Bis zum Ende aller Tage]]* - Regie: Franz Peter Wirth - Haaptacteuren: Helmut Griem, Akiko
* 1961: *[[One, Two, Three]]* - Regie: Billy Wilder - Haaptacteuren: James Cagney, Horst Buchholz
* 1962: *[[Wenn beide schuldig werden]]* - Regie: Hermann Leitner - Haaptacteuren: Nadia Gray, Ellen Schwiers
* 1963: *[[Wochentags immer]]* - Regie: Michael Burk - Haaptacteuren: Geneviève Cluny, Ann Smyrner
* 1963: *[[Schloß Gripsholm (Film)|Schloß Gripsholm]]* - Regie: Kurt Hoffmann - Haaptacteuren: Jana Brejchová, Walter Giller
* 1963: *[[Piccadilly null Uhr zwölf]]* - Regie: Rudolf Zehetgruber - Haaptacteuren: Helmut Wildt, Ann Smyrner
* 1964: *[[Polizeirevier Davidswache]]* - Regie: Jürgen Roland - Haaptacteuren: Wolfgang Kieling, Hannelore Schroth
* 1965: *[[4 Schlüssel]]* - Regie: Jürgen Roland - Haaptacteuren: Günther Ungeheuer, Walter Rilla
* 1966: *[[Lange Beine – lange Finger]]* - Regie: Alfred Vohrer - Haaptacteuren: Senta Berger, Joachim Fuchsberger

## Um Spaweck
Aktioun Réiserbunny

**Aktioun Réiserbunny an 10 aner Geschichten** ass den 11. Album vun der Superjhemp-Serie déi vum Lucien Czuga geschriwwen a vum Roger Leiner gezeechent gouf. De Comic ass am Joer 1998 erauskomm.

## Ëm wat geet et?
De Band 11 ass ee vu véier Albumen an deem et net ëm eng eenzel Aventure vum Superjhemp geet. Et ginn am Ganzen 11 ofgeschlosse Geschichte erzielt: eng Ouschter- an 9 Krëschtgeschichten an eng an där erkläert gëtt, wéi de Superjhemp op d'Welt koum.

### Titele vun de Geschichten

* De Superjhemp an de Réiserbunny
* Dat klengt Meedchen an de Krëschtmännchen
* De Superjhemp an di eidel Krëppchen
* Dem Schrobiltgen säi Krëschtbeemchen
* D'Rätsel vum Palais!
* De Superjhemp säi Bouf
* De Superjhemp kënnt op den Hond
* De Superjhemp an d'Schwéiermamm!
* Charel Kuddel: Eleng doheem
* Däischtere Krëschtdag
* Wéi de Superjhemp op d'Welt koum

## Personnagen am Album
*(alphabetesch Lëscht vun de Personnagen déi an der Geschicht virkommen oder ernimmt ginn)*

* Bernie
* Bett-Görl
* Charel Kuddel
* Fernand Fuuss
* Fett-Man
* Fläsch-Man
* Jang Finster
* Jhelly-Family
* Jhempi Kuddel
* John Frech
* Käpt'n Luxusbuerg
* K. Loor-Rosen
* Kommissär Harespel
* Léandre Schrobiltgen
* Léonie Kuddel-Fleck
* Marguerite Fleck-Ewech
* Monni K.
* Pittiputt
* Poli Sprock
* Qualborn
* Sherlock Schrobiltgen

## Kuckt och
Gary Raymond

De **Gary Raymond**, gebuer als *Gary Barrymore Raymond* den 20. Abrëll 1935 zu Brixton an England, ass en englesche Schauspiller.

Hien huet a bekannte Filmer wéi: *[[Suddenly, Last Summer]]* (1959) vum Joseph L. Mankiewicz, *[[El Cid (Film 1961)|El Cid]]* (1961) vum Anthony Mann an *[[The Greatest Story Ever Told]]* (1965) vum George Stevens matgespillt.

## Filmographie
### Kino
* 1959: *[[The Moonraker]]* - Regie: David MacDonald - Haaptacteuren: George Baker, Sylvia Syms
* 1959: *[[Look Back in Anger]]* - Regie: Tony Richardson - Haaptacteuren: Richard Burton, Claire Bloom
* 1959: *[[Suddenly, Last Summer]]* - Regie: Joseph L. Mankiewicz - Haaptacteuren: Elizabeth Taylor, Montgomery Clift
* 1960: *[[The Millionairess]]* - Regie: Anthony Asquith - Haaptacteuren: Sophia Loren, Peter Sellers
* 1961: *[[El Cid (Film)|El Cid]]* - Regie: Anthony Mann - Haaptacteuren: Charlton Heston, Sophia Loren
* 1963: *[[The Playboy of the Western World]]* - Regie: Brian Desmond Hurst - Haaptacteuren: Siobhan McKenna, Niall MacGinnis
* 1963: *[[Jason and the Argonauts (Film 1963)|Jason and the Argonauts]]* - Regie: Don Chaffey - Haaptacteuren: Todd Armstrong, Nancy Kovack
* 1964: *[[Das Verrätertor]]* - Regie: Freddie Francis - Haaptacteuren: Albert Lieven, Margot Trooger
* 1965: *[[The Greatest Story Ever Told]]* - Regie: George Stevens - Haaptacteuren: Max von Sydow, Carroll Baker
* 1967: *Red and Blue* - Regie: Tony Richardson - (Kuerzfilm)
* 1968: *[[Massacre Harbor]]* - Regie: John Peyser - Haaptacteuren: Christopher George, Justin Tarr
* 1986: *[[God's Outlaw]]* - Regie: Tony Tew - Haaptacteuren: Roger Rees, Bernard Archard
* 2001: *Brilliant!* - Regie: David Jackson - (Kuerzfilm)
* 2003: *[[The Foreigner]]* - Regie: Michael Oblowitz - Haaptacteuren: Steven Seagal
* 2011: *Balzan's Contract* - Regie: Armand Attard - (Kuerzfilm)
* 2015: *[[Sex, Marriage and Infidelity]]* - Regie: Richard Finger - Haaptacteuren: Shannon Tweed, Charlie O'Connell

## Um Spaweck
K. Loor-Rosen

De **K. Loor-Rosen** (K. fir Kasimir) ass eng Lëtzebuerger Comicfigur aus der Serie Superjhemp, déi vum Lucien Czuga geschriwwen a vum Roger Leiner gezeechent gouf.

De K. Loor-Roosen ass dem Charel Kuddel säi Chef. Hie mécht sech d'Aarbecht net ze schwéier an zielt d'Deeg bis zur Pensioun. Hie reegt sech heiansdo op, besonnesch wa säi Service den Disfonctionnementsniveau, deen an anere Ministère gängeg ass, net errecht huet. 

## Kuckt och
Groräer

De **Groräer** (*Ardea cinerea*), och **Fëschräer** genannt, ass eng Vullenaart aus der Famill vun de Räeren (Ardeidae) bannent der Uerdnung Pelecaniformes. En ass wäit verbreet an Eurasien an an Afrika a kënnt relativ heefeg vir. Et gëtt véier Ënneraarten op der Welt. A Mëtteleuropa ass dat d*'Ardea cinerea cinerea*.

## Morphologie
De Groräer gëtt tëscht 90&nbsp;cm bis 1 m laang a weit gewéinlech tëscht 1 an 2&nbsp;kg. D'Spanwäit tëscht de Flilleksspëtzte geet op 175 bis 195&nbsp;cm. D'Männercher sinn e bësse méi grouss wéi d'Weibercher, soss gëtt et keen Ënnerscheed tëscht de Geschlechter am Ausgesinn.

Groräer hunn op der Stier an dem ieweschte Kapp wäiss Fiederen, um Hals si se growäiss, an um Réck äschegro (dohier säin NUmm) mat wäissem Bord. Se hunn e schwaarze Bord ronderëm d'Aen an dräi laang Fiederen um Kapp, déi eng Zort Mèche maachen. Ausserdeem hu se dräi schwaarz Flecken um viischten Hals, a schwaarz Flillekefiederen. De Schniewel huet eng gielzeg Faarf.

Fir fortzefléien, muss de Groräer fir d'éischt kleng Spréng maachen. Se fléie mat engem luese Fligelschlag an zéien de Kapp ganz un de Kierper erun, sou datt den Hals en 'S' mécht. Just wa se landen oder fortfléien, ass den Hals riicht ausgestreckt. Wa se op Sich no Fudder ginn, trëppele se lues doruechter mat engem liicht no vir gestreckten Hals.

## Verbreedung

De Groräer fënnt een an den tempréierten a südlechen Zone vun Europa an och an Asien, ausserdeem bal am ganze südlechen Afrika, wou et genuch Vegetatioun an deemno klengt Gedéiesch gëtt.

Jee nodeem, wou en hier ass, zitt de Groräer a méi waarm Géigenden, oder och net.

## Habitat a Kascht
D'Groräere sinn net all ze kriddelech, wat hire Liewensraum ugeet: Et muss Waasser gi mat Zonen, wou et net déif ass, sief et bei Flëss, Weieren, Séien, bannen am Land oder no bei der Küst, oder awer suppeg Wisen.

Si erniere sech vu Fësch a klengem Gedéiesch, déi se fänken, andeems se lues doruechter trëppelen an da blëtzschnell mam Schniewel zouschnapen.

## Literatur
* James A. Kushlan & James A. Hancock: *Herons*. Oxford University Press, 2005, ISBN 0-19-854981-4

## Um Spaweck
Altbelgien

Mat **Altbelgien** kënnen am däische Sproochgebrauch am historesche Kontext dräi Gebidder an der Belsch bezeechent ginn: 
* Am Norden déi sougenannt plattdäitsch Gemenge Baelen mat der Uertschaft Membach souwéi Bleyberg mat den Uertschafte Gemmenich, Homburg, Montzen, Moresnet, Moresnet-Chapelle a Sippenaeken an d'Gemeng Welkenraedt mat Henri-Chapelle a Lantzenberg.
*An der Mëtt d'Uertschafte Beho, Ourthe, Deiffelt a Wathermal
* Am Süden d'Areler Land

Ënner *Neubelgien*, respektiv *Neibelsch*, versteet een déi Gebidder rondrëm Eupen, Malmedy a Sankt Väit, déi nom Versailler Vertrag vun 1919 un d'Belsch ofgetruede goufen.

## Literatur
* P.H. Nelde: *Volkssprache und Kultursprache - Die gegenwärtige Lage des sprachlichen Übergangsgebietes im deutsch-belgisch-luxemburgischen Grenzraum*; Wiesbaden (Franz Steiner Verlag), 1979. ISBN 978-3515031349
Adolphe Borgnet

Den **Adolphe Borgnet**, gebuer den 28. Mäerz 1804 zu Namouer, a gestuerwen de 15. Februar 1875 zu Léck, war e belsche Jurist, Historiker an Universitéitsprofesser.

## Formatioun a Karriär

No sengem Secondairestudium am *Athénée royal de Namur* huet den Adolphe Borgnet op der deemoleger Staatsuniversitéit vu Léiwen Droit studéiert. 1826 huet en, no véier Joer, säin Ofschloss ("Doktorat") gemaach, an tëscht 1830 an 1837, deemno am Ufank vun der belscher Onofhängegkeet, war e *Juge d'instruction* um *Tribunal de première instance* vun Namouer.

Duerno gouf e *Professeur ordinaire* fir d'Geschicht vum Mëttelalter a fir d'Geschicht vun der Belsch op der Universitéit vu Léck. Deemools gouf et nach keng reng Geschichtsformatioun, an d'Historiker koume meeschtens vun de Fächer Droit an/oder Philosophie. Tëscht 1848 an 1853 war den Adolphe Borgnet Rekter vun der Universitéit Léck.

Mat der Zäit gouf den Adolphe Borgnet effektive Member vun der *[[Académie royale des Sciences, Lettres et Beaux-Arts de Belgique]]* (1846) a Member vun der *[[Commission royale d'histoire]]* (1850).

Den Adolphe Borgnet hat 1829 seng Cousine Élise Bourdon bestuet. D'Koppel krut dräi Duechteren an ee Jong.

## Publikatiounen (Auswiel)

* *Histoire des Belges à la fin du XVIIIe siècle*.
* *Louis XIV et la Belgique*.
* (ënner dem Pseudonym Jérôme Pimpurniaux) *Légendes namuroises*.

## Um Spaweck